**Lacrimi de ceară**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și cade-n fiecare zi câte o lacrimă de ceară

Din crengi maro și pământii, ce se răcesc și-ncep să doară…

Se scurge ceara înghețată către pământul împietrit,

Acoperit cu mare grijă de un covor îngălbenit.

Să nu privești în sus la ei, copaci de toamnă dezgoliți,

Căci vei simți durerea lor și te vor copleși tristeți…

Privește la tulpina lor și la pământul luminat

De ceara galbenă-n covor și lasă-te îmbrățișat

De lacrimile ce-au căzut din crengile înfrigurate

Și-acceptă moartea frunzelor căci viața merge mai departe !